
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

H O T Ă R Â R E
                    Privind aprobarea Regulamentului - cadru de evacuare a persoanelor care ocupa în mod abuziv locuinţele din fondul locativ de stat.

       Consiliul Local al Municipiului Focşani, judetul Vrancea, întrunit în şedinţă ordinară:
     - văzând proiectul de hotărâre iniţiat de Primarul municipiului Focsani, ing. Decebal Bacinschi;

    - analizând raportul Serviciului administrarea fondului locativ, asociatii de proprietari, înregistrat la nr.14444/18.03.2010 privind aprobarea Regulamentului - cadru de evacuare a persoanelor care ocupa în mod abuziv locuinţele din fondul locativ de stat.
    - vazand avizul favorabil al Comisiei pentru drepturile omului, culte, relaţii cu cetăţenii, muncă şi protecţie socială;
      - avind in vedere dispozitiile art.27 alin.1 din Legea Locuintei nr.114/1996 republicata, cu modificarile si completarile ulterioare;

      - in conformitate cu prevederile art.32 alin.3 si alin.4 din Hotărârea Guvernului nr.1275/2000 privind aprobarea Normelor metodologice pentru punerea in aplicare a prevederilor Legii locuintei nr.114/1996 cu modificarile si completarile ulterioare;

      - în baza art.36 alin.(2),lit.c, alin.5 lit.a, lit. b  si art. 45 alin.(3) din Legea nr.215/2001 privind administraţia publică locală, republicată, modificată si completata;
H O T Ă R Ă Ş T E:
  ART.1   Se aprobă Regulamentul- cadru de evacuare a persoanelor care ocupa în mod abuziv locuinţele din fondul locativ de stat conform anexei ce constituie parte integranta din prezenta hotarare.

    ART.2  Prezenta hotarâre va fi comunicată, de către Direcţia administraţie publică locală, compartimentelor, birourilor, serviciilor şi Primarului municipiului Focşani, conform legii, care va asigura executarea acesteia prin Serviciul administrarea fondului locativ, asociatii de proprietari si Politia Comunitara a municipiului Focsani.

              PREŞEDINTE DE ŞEDINŢĂ
                    DOBRE VASILE
             CONTRASEMNEAZA                                                                                                                                                                                              

                                                                               SECRETARUL MUNICIPIULUI FOCSANI

                                                                                          Eduard Marian Corhană
MUNICIPIUL FOCŞANI,    30 MARTIE  2010 
Nr. 58
                    R O M Â N I A                                               ANEXA LA  HOTARAREA Nr.58/2010
             JUDEŢUL  VRANCEA

               CONSILIUL LOCAL

             MUNICIPIUL  FOCŞANI

REGULAMENT - CADRU

Privind evacuare a persoanelor care ocupa în mod abuziv 

locuinţele din fondul locativ de stat
CAPITOLUL I
NOTIUNI GENERALE
      Articolul 1. 
      Obiectul prezentului regulament îl constituie reglementarea cadrului legal de  evacuare a persoanelor care ocupa în mod abuziv locuinţele din fondul locativ de stat aflate in proprietatea si administrarea Unitatii Administrativ Teritoriale a Municipiului Focsani.
      Articolul 2. 
      În înţelesul prezentului regulament se definesc următorii termeni:

2.1 Contract de închiriere: actul juridic prin care se stabilesc drepturile şi obligaţiile parţilor privind închirierea, exploatarea, întreţinerea şi administrarea locuinţei;

2.2 Locuinţa: construcţie alcătuita din una sau mai multe camere de locuit, cu dependinţele, dotările şi utilităţile necesare, care satisface cerinţele de locuit ale unei persoane sau familii.

2.3 Persoane abuzive: persoanele care au rămas în locuinţa care nu îndeplinesc condiţiile prevăzute de art. 21 şi art. 27 lit. a - c din Legea locuintei nr. 114/ 1996, republicată, cu modificările şi completările ulterioare şi ocupă spaţiul respectiv fără forme legale.

2.4 Evacuarea pe cale administrativa: procedura eliberării locuinţelor ocupate abuziv de persoanele care nu intrunesc cerintele legale.

CAPITOLUL II

FONDUL DE LOCUINTE
       Articolul 3. 
       Locuinţele din fondul locativ de stat sunt administrate în baza Legii locuinţei nr. 114/1996, republicată, cu modificările şi completările ulterioare şi ale H.G. nr. 1275/2000 pentru aprobarea Normelor Metodologice de punere în aplicare a Legii locuinţei nr. 114/1996, cu modificările şi completările ulterioare.
      Articolul 4. 
      Locuinţele ce constituie fondul locativ de stat, devenite disponibile sunt repartizate conform legii prin hotararea Consiliului Local al Municipiului Focsani persoanelor fizice care au depus solicitari de atribuire cu chirie  a unei locuinte si care se regasesc in Lista de prioritati aprobata anual.
CAPITOLUL III        
CONTRACTUL DE INCHIRIERE
      Articolul 5. 
     Temeiul legal al folosirii unei locuinte din fondul locativ de stat este contractul de închiriere, încheiat între proprietar şi persoana fizică beneficiara a unei repartitii, contract intocmit in doua exemplare si  însuşit  prin semnatura de  ambele parţi.

      Articolul 6.

      Locuintele din fondul locativ de stat pot fi folosite numai de titularul contractului de închiriere şi membrii familiei sale.

      Articolul 7. 
      În cazul în care titularul contractului de închiriere a părăsit definitiv domiciliul, sau a decedat, precum şi în cazul titularului de contract, nerezident, care, fără a fi detaşat, nu a mai folosit locuinţa mai mult de 2 ani, fără întrerupere, închirierea continua, după caz în beneficiul următoarelor categorii de persoane:

a) soţului sau sotiei, daca a locuit împreuna cu titularul;

b) descendenţilor sau al ascendenţilor, daca au locuit împreuna cu acesta;
c)  altor persoane care au avut acelaşi domiciliu cu titularul cel puţin un an şi care au fost înscrise în contractul de închiriere (art. 27 alin 1 din Legea locuintei nr.114/ 1996).
      Articolul 8. 
      În lipsa persoanelor menţionate la art.7, care pot solicita locuinţa, contractul de închiriere încetează în termen de 30 de zile de la data părăsirii domiciliului de către titularul contractului sau de la data înregistrării decesului ori de la împlinirea termenului de 2 ani de nefolosire neîntrerupta a locuinţei (art. 27 alin 3 din Legea 114/ 1996).
     Articolul 9.
      Toate persoanele care nu îndeplinesc condiţiile legale prevazute la art. 7 lit. a -c, în sensul de a beneficia/a detine un contract de închiriere pentru locuinţa în temeiul căruia sa aibă acordul proprietarului de a folosi spaţiul locativ în cauza, sunt considerate persoane care folosesc imobilul în mod abuziv.

CAPITOLUL IV 
VERIFICAREA IN TEREN

      Articolul 10.
      În situaţiile în care se constata ca exista locuinţe care sunt ocupate si folosite de persoanele menţionate la art. 9, Serviciul administrarea fondului locativ, asociatii de proprietari va lua masurile care se impun în vederea evacuării acestor persoane pe cale administrativa.
     Articolul 11.
     Pentru a se constata ca imobilele sunt folosite în mod abuziv,  persoanele desemnate din cadrul Serviciului administrarea fondului locativ, asociatii de proprietari se vor deplasa şi vor face verificări la fata locului, materializate prin nota de constatare in teren, poze, declaraţii luate de la vecini, sau de la  reprezentanţii asociaţiei de proprietari unde este cazul.

     Articolul 12.
    La verificarea efectuata in teren se vor lua toate masurile necesare în vederea identificării persoanelor care ocupa în mod abuziv locuinţa în speţă, precum şi a numărului acestora, date ce vor fi mentionate in nota de constatre.
CAPITOLUL V

RAPORTUL DE SPECIALITATE
        Articolul 13. 
        În temeiul constatărilor şi a actelor întocmite ca urmare a verificării în teren, reprezentanţii Serviciului administrarea fondului locativ, asociatii de proprietari  vor întocmi rapoarte de specialitate având ca obiect propunerea pentru initierea unor proiecte de hotarare pentru evacuarea persoanelor ce ocupa in mod abuziv locuinte din fondul locativ de stat (art. 32 alin 4 din H.G. 1275/ 2000, cu modificările şi completările ulterioare).

      Articolul 14.

      Raportul de specialitate va cuprinde ca şi anexe, actele întocmite cu ocazia verificărilor în teren si va fi structurat astfel:

1. prezentarea şi descrierea imobilului;

2. situaţia contractuala anterior ocupării locuinţei în mod abuziv

3. situaţia de fapt reţinută în urma verificării în teren;

4. prevederile legale care fundamentează masurile ce urmează a fi luate;

5. propunerea făcuta în temeiul celor prezentate la punctele 1-4.

CAPITOLUL VI
HOTARAREA CONSILIULUI LOCAL şi SOMATIA DE EVACUARE
      Articolul 15.

      Hotărârea Consiliului Local, privind evacuarea pe cale administrativa a persoanelor care folosesc în mod abuziv locuinţele din fondul locativ de stat, se comunica persoanelor nominalizate în cuprinsul hotărârii de consiliu, insotita de o somatie  de evacuare.

      Articolul 16. 
      Somaţia va cuprinde numele şi prenumele tuturor persoanelor care folosesc imobilul în cauza, solicitarea ca în termen de 15 de zile sa paraseasca imobilul, numărul şi data hotărârii în temeiul căreia s - a dispus măsura evacuării pe cale administrativa, masurile legale care se vor lua în caz de neconformare.
      Articolul 17. 
      Comunicarea hotărârii de consiliu privind evacuarea, precum şi a somaţiei, urmează a se efectua prin grija Serviciului administrarea fondului locativ, asociatii de proprietari.

CAPITOLUL VII

EVACUAREA  PE  CALE  ADMINISTRATIVA
       Articolul 18. 
      Evacuarea efectiva a persoanelor ce ocupa auziv locuinte din fondul locativ de stat precum şi a bunurilor acestora, se va face de către reprezentanţii Poliţiei Comunitare a municipiului Focsani cu sprijinul persoanele desemnate din cadrul Serviciului administrarea fondului locativ, asociatii de proprietari.
        Articolul 19. 
        Bunurile ridicate cu ocazia efectuării evacuării, vor fi consemnate intr-un proces verbal semnat de ambele părţi, şi vor fi depozitate in situatia in care detinatorii refuza sa le ridice  intr-un spatiu adecvat de pastrare prin grija Serviciului administrarea fondului locativ, asociatii de proprietari.
        Articolul 20.
      Perioada maximă de depozitare a bunurilor ridicate cu ocazie evacuării este de 6 luni ,acestea urmind a fi casate daca detinatorul lor nu le-a ridicat in aceasta perioada.

        Articolul 21.

       După eliberarea locuinţei, aceasta va fi încuiată, cu lacăt şi cu sigiliu prin grija reprezentanţilor Serviciului administrarea fondului locativ, asociatii de proprietari.
CAPITOLUL VIII

DISPOZITII FINALE

       Articolul 22. 
      Prezentul regulament – cadru privind evacuare a persoanelor care ocupa în mod abuziv locuinţele din fondul locativ de stat se completeaza cu dispozitiile legii penale in materie, precum si cu alte prevederi legale speciale si cuprinde ca anexe :”Nota de constatare in teren” si „Somatia de evacuare”.

             PREŞEDINTE DE ŞEDINŢĂ

                   DOBRE VASILE
             CONTRASEMNEAZA                                                                                                                                                                                              

                                                                               SECRETARUL MUNICIPIULUI FOCSANI

                                                                                          Eduard Marian Corhană

MUNICIPIUL FOCŞANI,    30 MARTIE  2010 

Nr__________

                     R O M Â N I A                                               Anexa nr.1 la Regulamentul-cadru 
              JUDEŢUL  VRANCEA

               CONSILIUL LOCAL

             MUNICIPIUL  FOCŞANI

                                             NOTA DE CONSTATARE ÎN TEREN
             Subsemnat(a/ul) ________________________ in calitate de reprezentant al Serviciului administrarea fondului locativ, asociatii de proprietari., deplasându-mă în data de _________ la imobilul proprietate  a Municipiului Focsani situat in Focsani, str.___________nr.__bl.__ap.___
am  constatat următoarele:
1.
Locuinţa din fondul locativ situata în Focsani  str._____nr.__bl.___ap._____, compusă   din


camere a fost ocupata cu contract de închiriere nr.
/
de

numitul
.
    Locuinţa a devenit libera în urma :


2.În prezent locuinţa este ocupata în mod abuziv fără vreun drept locativ şi fără contract

de închiriere de numitul
 şi familia  sa formata din:

2.1.


2.2.


2.3.


2.4.


2.5.


2.6.


Persoanele identificate mai sus au domiciliul conform B.I/C.I în


si anterior au locuit în


3. In locuinta  sunt/nu sunt depozitate si bunuri mobile____________________________
   SEF SERVICIU, _____________

                                                                    INTOCMIT,________

           PREŞEDINTE DE ŞEDINŢĂ

               DOBRE VASILE
             CONTRASEMNEAZA                                                                                                                                                                                              

                                                                               SECRETARUL MUNICIPIULUI FOCSANI

                                                                                          Eduard Marian Corhană

                    R O M Â N I A                                         Anexa nr.2 la Regulamentul-cadru 

            JUDEŢUL  VRANCEA

              CONSILIUL LOCAL 

           MUNICIPIUL  FOCŞANI

S O MA TIE   C A T R E,

D-na (-nul)_____________________________


FOCSANI  Str._____ nr.__
bl.____,ap__.


            Prin prezenta vă somăm ca în termen de 15 zile de la primirea prezentei, să eliberaţi locuinţa situată la adresa specificată mai sus, pe care o ocupaţi în mod abuziv, fără forme legale şi să predaţi cheile acesteia la Serviciul administrarea fondului locativ, asociatii de proprietari.

           Evacuarea a fost dispusă în temeiul Hotărârii Consiliului Local al municipiului Focsani nr______din dara de ______.

           In caz de nerespectare a prevederilor Hotărârii Consiliului Local al municipiului Focsani si de exercitare a opozitiei la evacuare se va proceda la sesizarea organelor penale in vederea angajarii raspunderii penale  in temeiul art.220 Cod penal.
      PRIMAR,_____________                                SEF SERVICIU, _____________

                                                         INTOCMIT,_________ 
PREŞEDINTE DE ŞEDINŢĂ

          DOBRE VASILE
             CONTRASEMNEAZA                                                                                                                                                                                              

                                                                               SECRETARUL MUNICIPIULUI FOCSANI

                                                                                          Eduard Marian Corhană

